देश के जिन इलाकों में भूजल में फ्लोराइड की मात्रा अधिक पाई जाती है उनमें दिल्ली के कई इलाके भी शामिल है। जब कोई व्यक्ति व्यक्ति मानक सीमा से अधिक घुलनशील फ्लोराइड-युक्त पानी लगातार पीता है तो फ्लोरोसिस होने का खतरा होता है। जिन इलाकों पानी पेयजल की आपूर्ति नहीं है वहां लोग गहरे कुंए या बोरवेल से निकाले गए पानी पीते है जिसमें फ्लोराइड तथा भारी धातु मात्रा में और अधिक होती है। इंडियन कार्टिलेज सोसायटी तथा आर्थराइटिस केयर फाउंडेशन के अध्यक्ष डा. राजू वैश्य ने बताया कि फ्लोराइड युक्त पानी के लगातार पीने से हड्डियां कमजोर हो जाती है, जोड़ों में कड़ापन आ जाता है और उनमें आर्थराइटिस एवं ओस्टियोआर्थराइटिस जैसी समस्याएं हो जाती है। गंभीर स्थिति में हाथ-पैर की हड्डियां टेड़ी हो जाती है।